b"\n_START_ARTICLE_\nAnton \xc5\xbdilavec\n_START_SECTION_\n\xc5\xbdivljenje\n_START_PARAGRAPH_\n\xc5\xa0tudiral je v senjskem bogoslovju, 29. junija 1940 je bil posve\xc4\x8den v duhovnika v Senju. Kot kaplan je slu\xc5\xbeboval v Peru\xc5\xa1i\xc4\x87 blizu Gospi\xc4\x87a, nato je bil 20. julija 1941 postavljen za upravitelja \xc5\xbeupnije Dabar pri Oto\xc4\x8dcu v Liki. Zaradi pojava \xc4\x8detnikov, upiranja Srbov in nastanke nevzdr\xc5\xbenih razmer so se nekateri krajani skupaj z \xc5\xbeilavcem umaknili v Letinac, nato v Brinje in od tam v Oto\xc4\x8dac. Po kapitulaciji Italije so v Oto\xc4\x8dac pri\xc5\xa1li partizani, ki so \xc5\xbdilavca postavili pred 'ljudsko sodi\xc5\xa1\xc4\x8de'. 19. septembra je bil obsojen, naslednji dan pa ustreljen. Pokopan je bil skupaj z ostalimi obsojenci v skupnem grobu."